Brazilski snuker

Brazilski snuker (brazilski portugalski Sinuca brasileira ili samo sinuca) jest bilijarska igra zasnovana na snukeru, ali samo s jednom crvenom kuglom umjesto standardnih 15. Igra se gotovo isključivo u Brazilu i malo je poznat izvan njega.Pravila brazilskog snukera 

 Pravila 
Vrijednost kugli ista je kao u standardnom snukeru (crvena = 1, žuta = 2, zelena = 3, smeđa = 4, plava = 5, ružičasta = 6 i crna = 7 poena).

Obojene kugle smještene su na njihovim standardnim mjestima, a preostala crvena kugla na polovini je razmaka između ružičaste kugle i desne ivice stola. Početni udarac izvodi se bilo gdje u okviru tzv. D-a, a mora biti izveden tako da crvena kugla bude dodirnuta, ali ne smije biti ubačena, niti protivnik smije biti snukerovan.

Igrač koji je na potezu ima izbor da gađa ili kuglu s najnižom vrijednošću (slobodni udarac) ili bilo koju drugu kuglu (kazneni udarac). Ako odabere slobodni udarac, mora izvesti još jedan nakon kojeg slobodna kugla ostaje van igre. U tom drugom udarcu može se gađati bilo koja kugla i ona se vrati na sto nakon što bude ubačena. U slučaju da neki od ova dva udarca bude promašen, protivnik preuzima red. Međutim, ako se igrač odluči za kazneni udarac, kaznena kugla vraća se na sto i sljedeći udarac mora biti slobodni. Za razliku od slobodnog, promašaj kaznenog udarca jest faul.

Kad igrač napravi bilo koji faul, protivnik dobija sedam poena. Sva ostala pravila ista su kao u snukeru, s tim da su "vozići", odbijanja i ostali kombinirani udarci automatski ilegalni jer su sve kugle različitih boja.

 Reference 

Kategorija:Snuker